Diari Oficial de la Generalitat Valenciana


Sumari del DOGV 3380, del 25-11-1998 (1998/9435)

Informació pública del procés selectiu per a cobrir quatre places de guàrdia de la Policia Local en la plantilla de personal funcionari de l'Ajuntament de Benifaió.
--------------------------------------------------------------------------------------------------------------------------------------------------------------------

### Dades del document

Número de DOGV
:   3380

Data del DOGV
:   25-11-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/9435


Data del document
:   16-10-1998

Organisme emissor
:   Ajuntament de Benifaió

Tipus de document
:   Anunci

Descriptors 

:   * Benifaió
    * policia
    * administració local
    * concurs administratiu

Informació pública del procés selectiu per a cobrir quatre places de guàrdia de la Policia Local en la plantilla de personal funcionari de l'Ajuntament de Benifaió. [1998/X9435]
  
Mitjançant aquest edicte, es fa pública la convocatòria del procés selectiu per a cobrir quatre places de guàrdia de la Policia Local, tres places per oposició lliure i l'altra mitjançant concurs de mèrits per torn de mobilitat entre els funcionaris de carrera de qualsevol dels municipis de la Comunitat Valenciana integrats en la mateixa escala i subescala a les de les places convocades, vacants en la plantilla de funcionaris i inclosa en l'oferta d'ocupació pública de 1998, junt amb les corresponents bases rectores aprovades pel Plenari de l'Ajuntament, en sessió de data 29 de setembre de 1998.
  
Cosa que es fa pública perquè en prengueu coneixement, per tal de complir allò que es disposa en l'article 97 de la Llei 771985, de 2 d'abril, Reguladora de les Bases de Règim Local, i en l'article 6 del RD 896/91, de 7 de juny.
  
Bases que regiran el procediment selectiu per a proveir en propietat quatre places de Policia Local.
  
Primera. Objecte, denominació i característiques de les places que es convoquen
  
L'objecte de la present convocatòria és la provisió en propietat de quatre places de guàrdia de la Policia Local, vacants en la plantilla de personal funcionari del l'Ajuntament de 1998 (BOE nº 109, de 10.8.98).
  
Les places pertanyen al grup D de titulació, segons l'art. 25 de la Llei 30/84, de 2 d'agost, Escala d'Administració Especial, Subescala de Serveis Especials, Classe de Policia Local i els seus Auxiliars, enquadrats en l'Escala Bàsica, categoria de guàrdia.
  
Segona. Sistema de selecció
  
El sistema de selecció serà: tres places per oposició lliure i l'altra mitjançant concurs de mèrits per torn de mobilitat entre els funcionaris de carrera de qualsevol dels municipis de la Comunitat Valenciana integrats en la mateixa escala i subescala a les de les places convocades. Cas de no ser coberta la plaça pel torn de mobilitat, la mateixa incrementarà el torn d'oposició lliure.
  
Tercera. Dotació de la plaça
  
La dotació de les places consistirà en les retribucions bàsiques corresponents al grup D, complement de destinació nivell 14, i complement específic fixat per als llocs en la relació de llocs de treball d'aquesta Corporació.
  
Quarta. Jornada de treball i funcions
  
La jornada de treball i règim d'horaris serà el corresponent als funcionaris de la Policia Local, segons la legislació vigent i el Conveni del personal funcionari.
  
Les funcions seran les específiques dels llocs de treball a cobrir.
  
Cinquena. Requisits dels aspirants
  
Per a ser admesos a la realització de les proves selectives els aspirants deuran reunir els següents requisits referits a l'últim dia de presentació d'instàncies:
  
Tindre la nacionalitat espanyola.
  
Tindre complits 18 anys i no excedir de l'edat de 30 anys, edats ambdues referides al dia en què acabe el termini de presentació d'instàncies. Només als efectes de la comptabilització de l'edat màxima, es compensarà el possible excés del seu límit amb els serveis prestats anteriorment a l'administració Local, en l'escala d'Administració Especial, subescala de Serveis Especials classe Policia Local i els seus auxiliars.
  
Estar en possessió del títol de Graduat Escolar o equivalent, o en condicions d'obtindre'l en la data en què acabe el termini de presentació d'instàncies. En qualsevol cas l'equivalència deurà ser aportada per l'aspirant mitjançant certificació expedida a l'efecte per l'administració competent en cada cas.
  
No patir malaltia o defecte físic que impedisca el desenvolupament de les corresponents funcions, i tindre una estatura mínima de 1,65 metres per als homes i 1,60 metres per les dones.
  
No haver sigut separat mitjançant expedient disciplinari del servei de l'Estat, Comunitats Autònomes o Entitats Locals, ni trobar-se inhabilitat penalment per a l'exercici de funcions públiques.
  
Estar en possessió dels permisos de conducció de vehicles de les classes A-2 i B-2.
  
Per els aspirants al torn de mobilitat es requerirà a més:
  
Ser funcionari de carrera de qualsevol dels municipis de la Comunitat Valenciana, integrat en la mateixa Escala, Subescala i categoria a la de les places convocades.
  
Haver estat, almenys, dos anys en el lloc de treball des del que concursa.
  
Que no li falten menys de deu anys per a complir l'edat de jubilació forçosa.
  
Els aspirants que resulten seleccionats es sotmetran al règim d'incompatibilitats vigent.
  
Sisena. Forma i termini de presentació d'instàncies
  
Les instàncies sol·licitant prendre part en la present convocatòria es dirigiran al sr. alcalde president de l'Ajuntament de Benifaió, es presentaran en el Registre General de l'Ajuntament o en la forma determinada en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i es podrà utilitzar la instància model que es facilitarà en les oficines municipals situades en la plaça de l'Ajuntament nº 15, planta segona, de 9 a 14 hores, durant el termini de 20 dies naturals, comptats a partir del següent al de la publicació d'aquesta convocatòria en el Boletín Oficial del Estado.
  
A la instància s'acompanyarà:
  
Fotocòpia del document nacional d'identitat.
  
Els aspirants al torn de mobilitat, a més, deuran aportar:
  
Original i fotocòpia compulsada de la documentació que s'aporte per a la valoració de mèrits, que es presentaran en un sobre tancant amb la següent llegenda: "Mèrits concurs provisió plaça de guàrdia de la Policia Local per torn de mobilitat".
  
Setena. Admissió d'aspirants
  
Per a ser admesos a les proves selectives serà suficient que els aspirants manifesten en les seues instàncies reunir totes i cada una de les condicions exigides en la base sisena, referides a la data d'expiració del termini de presentació d'instàncies.
  
Acabat aquell, per resolució, es declararà aprovada la llista d'admesos i exclosos. Dita resolució únicament es publicarà al tauler d'edictes de l'Ajuntament, indicarà el termini de deu dies per a subsanar els defectes pels aspirants exclosos. Així mateix, en dit termini es podrà presentar qualsevol reclamació pertinent pels interessats.
  
La publicació de dita resolució serà determinant dels terminis a efectes de possibles impugnacions o recursos.
  
Les errades de fet podran subsanar-se en qualsevol moment, d'ofici o a petició dels interessats.
  
Si no es produïa reclamació, suggeriment o petició de subsanació alguna, la resolució provisional passarà a definitiva automàticament. En altre cas resoltes les reclamacions i subsanacions, es donarà publicitat d'allò a través de la publicació al tauler d'edictes de l'Ajuntament o notificant individualment als directament afectats.
  
No obstant si per error material o altra causa extraordinària algun aspirant no haguera figurat en la llista d'exclosos i tampoc no constara en la d'admesos, el tribunal l'admetrà provisionalment a la realització dels exercicis, sempre que ho acredite documentalment, davant ell, mitjançant còpia de la sol·licitud segellada en l'oficina receptora (i justificant de l'abonament dels drets d'examen), a proposta del Tribunal reunit a l'efecte amb anterioritat al començament del primer exercici fent-ho constar en l'acta i s'elevarà a l'Alcaldia que resoldrà definitivament sobre l'admissió o exclusió que ho comunicarà per al seu coneixement i efectes al Tribunal, notificació als interessats, quedant sense efecte l'exercici de l'aspirant en el cas de que resultara exclòs.
  
En la mateixa resolució s'indicarà la composició dels membres del Tribunal i s'indicarà el dia, lloc i hora de celebració del primer exercici de l'oposició.
  
Vuitena. Tribunal
  
El Tribunal cridat a la selecció estarà constituït pels següents membres amb veu i vot:
  
President: el de la Corporació o membre en qui delegue.
  
Secretari: el secretari general de la Corporació o funcionari en qui delegue.
  
Vocals:
  
Un representant de l'administració del Consell designat per la Conselleria de la Presidència de la Generalitat Valenciana.
  
Un representant del professorat oficial designat per l'Institut Valencià de Seguretat Pública.
  
El sergent en cap de la Policia Local de Benifaió.
  
Dos representants del personal funcionari de l'Ajuntament de titulació igual o superior a la requerida per la plaça que es convoca designats pels Delegats de Personal Funcionari de l'Ajuntament.
  
La designació dels membres del Tribunal inclourà la dels respectius suplents.
  
Als efectes de allò disposat en l'annex IV del Reial Decret 236/88, de 4 de març, el tribunal que actue en aquesta prova selectiva tindrà la categoria 4ª de les recollides en aquell. El Tribunal no podrà constituir-se ni actuar sense l'assistència com a mínim de la meitat dels seus membres titulars o suplents indistintament, sent necessària, en tot cas, la del president i del secretari o dels que els substituesquen.
  
De la mateixa manera podran anomenar-se assessors del Tribunal quan per raó de les proves o altres circumstàncies així ho aconsellaren, el Tribunal per mig del seu president podrà disposar la seua incorporació amb caràcter temporal assessors per a col·laborar en el desenvolupament del procés selectiu baix la direcció del tribunal tenint la consideració de vocals. El seu nomenament, si es donara el cas, es publicarà conjuntament amb el dels altres membres del tribunal.
  
Les decisions es prendran per majoria de vots del membres presents, i en cas d'empat resoldrà el vot de qui actue com a president.
  
Els membres del Tribunal podran ser recusats pels aspirants de conformitat amb allò previst en l'article 28 de la Llei de Règim Jurídic de les Administracions Públiques i del Procediment Administratiu Comú.
  
Novena. Calendari
  
La data, hora i lloc de celebració de la fase de concurs del torn de mobilitat i del primer exercici de les proves selectives del torn lliure, s'anunciaran en la publicació de la resolució que aprove la llista d'admesos i exclosos, a que es refereix la base setena.
  
Deu. Ordre d'intervenció dels aspirants. Identificació
  
Els aspirants seran convocats per a cada exercici en una única crida. Tret de casos de força major degudament justificats i apreciats pel tribunal amb absoluta llibertat de criteri, la no presentació d'un aspirant a qualsevol dels exercicis obligatoris, en el moment de ser cridat determinarà automàticament el decaïment del seu dret a participar en el mateix exercici i en els successius, quedant en conseqüència, exclòs, del procediment selectiu.
  
L'ordre d'intervenció dels aspirants en aquells exercicis que no es puguen realitzar conjuntament, es determinarà per l'ordre alfabètic dels seus cognoms.
  
El tribunal podrà requerir en qualsevol moment als aspirants que acrediten la seua identitat, i a l'efecte hauran d'anar proveïts del document nacional d'identitat.
  
Onze. Procediment selectiu
  
Fase prèvia als torns lliure i de mobilitat.
  
El procediment de selecció dels aspirants, tant del torn lliure com del de mobilitat, constarà de la següent fase prèvia:
  
Proves psicotècniques:
  
De caràcter obligatori i eliminatori. Consistirà en realitzar una prova psicotècnica aptitudinal i de personalitat, el contingut del qual s'estableix en l'Annex I. La qualificació d'aquest exercici serà de apte o no apte.
  
Reconeixement mèdic:
  
Els aspirants deuran acreditar mitjançant reconeixement mèdic, no patir cap de les causes d'exclusions mèdiques fixades en l'Annex II, de conformitat amb allò establit en l'annex de l'Ordre de 22 de desembre de 1997, de la Conselleria de Presidència, publicada en el DOGV nº 3.175, de 3 de febrer de 1998. Els aspirants seran declarats aptes o no aptes.
  
L'Ajuntament facilitarà als aspirants el Gabinet Mèdic al qual hauran de dirigir-se per al reconeixement.
  
Torn lliure. Exercicis de l'oposició.
  
Primer exercici. Proves físiques.
  
De caràcter obligatori i eliminatori. Consistirà en superar proves d'aptitud física que posen de manifest la capacitat per al desenvolupament del lloc de treball i el contingut del qual i marques mínimes seran les següents:
  
Trepa de corda amb presa de peus: homes, 4 metres; dones, 3 metres.
  
Salt de longitud amb carrera: homes, 4 metres; dones, 3'80 metres.
  
Salt d'alçada: homes, 1,10 metres; dones, 1 metre.
  
Carrera de velocitat en 60 metres: homes, 10 segons; dones, 12 segons.
  
Carrera de resistència de 1000 metres: homes, 4 minuts; dones 4 minuts i 10 segons.
  
La qualificació d'aquest exercici serà de apte o no apte, i s'hi hauran de superar com a mínim quatre de les proves per a ser qualificat apte.
  
Segon exercici. Exercici escrit. Obligatori i eliminatori.
  
Consistirà en desenvolupar per escrit durant un temps de tres hores, quatre temes elegits per sorteig, un de cada un dels grups primer a quart, ambdós inclosos, que composen el temari que figura en l'Annex III. Dits temes seran llegits en sessió pública davant el tribunal, que podrà formular les preguntes o els aclariments que sobre ells jutge oportunes. Es valorarà la claredat d'idees, la facilitat d'expressió verbal i el coneixements sobre els temes exposats.
  
La qualificació d'aquest exercici serà de 0 a 10 punts i per a superar l'exercici s'hi haurà d'obtindre un mínim de 5 punts.
  
Tercer exercici. Exercici escrit. Obligatori i eliminatori.
  
Consistirà en l'exposició per escrit d'un tema dels que componen el grup quint en un temps de 45 minuts, i s'hi valoraran els coneixements exposats, la claredat en l'exposició, neteja, redacció i ortografia.
  
La qualificació d'aquest exercici serà de 0 a 10 punts i per superar l'exercici s'hi haurà d'obtindre un mínim de 5 punts.
  
Quart exercici. Coneixement del valencià. Obligatori i no eliminatori.
  
Consistirà en realitzar una traducció d'un text del valencià al castellà i un altre del castellà al valencià, en un temps d'una hora.
  
Aquest exercici es qualificarà de 0 a 3 punts.
  
La puntuació final s'obtindrà sumant les puntuacions obtingudes en cada un dels tres exercicis.
  
En els supòsits de puntuacions iguals, les empreses es dirimiran atenent a la major antiguitat en el servei a l'Ajuntament de Benifaió, si es tracta de personal municipal, o en el seu cas, a la major edat de l'aspirant.
  
Torn de mobilitat. Concurs de mèrits.
  
El concurs per a cobrir la plaça pel torn de mobilitat s'ajustarà al barem i a les normes establides en l'Annex IV.
  
Dotze. Relació d'aprovats
  
Finalitzades les proves selectives, el tribunal farà pública la relació d'aspirants aprovats, si el haguera, per rigorós ordre de puntuació aconseguida i elevarà dita relació a l'Alcaldia-Presidència, remetent a aquesta, alhora, l'acta de l'última sessió, sense que es puga aprovar ni declarar que han superat el present procediment selectiu un nombre superior d'aspirants al de les places convocades, al que s'afegiran, en el seu cas, les vacants que s'hagueren produït fins la celebració de les proves selectives.
  
No obstant, s'establirà un torn de reserva amb tots aquells aspirants del torn lliure que superen les proves, per al cas que amb els integrants de les borses de treball vigents no siga suficient per a ocupar els llocs de treball que requerisquen el seu cobriment de forma interina, amb motiu de vacants, baixes per malaltia, vacances i altres contingències anàlogues.
  
Tretze. Curs selectiu. Torn lliure
  
Prèvia presentació de la documentació exigida, els aspirants proposats s'incorporaran a l'Institut Valencià de Seguretat Pública per realitzar el primer curs teoricopràctic que tinga lloc, integrat per dues fases: una de formació i selecció en l'Institut Valencià de Seguretat Pública, amb una duració de quatre mesos i altres, una vegada superada l'anterior de pràctiques en el mateix Ajuntament, amb una duració de dos mesos. La qualificació del període de pràctiques correspondrà a l' IVASP.
  
Durant la realització del curs teoricopràctic, els aspirants seran nomenats per la Corporació funcionaris en pràctiques i percebran les retribucions que els corresponen.
  
Catorze. Presentació de documents
  
Els aspirants proposats pel tribunal hauran d'aportar davant la Corporació, dins del termini de vint dies hàbils des que es faça pública la relació d'aprovats, els documents acreditatius de les condicions de capacitat i requisits en la base quinta de la present convocatòria:
  
Certificat de naixement.
  
Fotocòpia del DNI acompanyada de l'original per a la seus compulsa.
  
Declaració jurada de no haver sigut separat, mitjançant expedient disciplinari, del servei de l'Estat, Comunitats Autònomes o Administració Local, ni trobar-se inhabilitat penalment per a l'exercici de la funció.
  
Declaració jurada de no trobar-se incurs en causa d'incompatibilitat o incapacitat.
  
Fotocòpia compulsada de la titulació acadèmica requerida.
  
Fotocòpia compulsada del carnet de conduir.
  
Els aspirants proposats que tinguen la condició de funcionaris de carrera quedaran exempts de justificar documentalment les condicions generals a què es refereix la base quinta que ja hagueren estat provades per a obtindre el seu anterior nomenament. En tot cas hauran de presentar original i fotocòpia per a compulsar el seu nomenament com a funcionari de carrera i títol acadèmic exigit.
  
Qui dins del termini indicat i tret de casos de força major, no presentaran la documentació no podran ser nomenats funcionaris, donant lloc a la invalidesa de l'actuació de l'interessat i la nul·litat subsegüent dels actes del tribunal respecte a aquest, sense perjudici de la responsabilitat que poguera haver incorregut per falsedat en la instància.
  
Cas que l'aspirant fora exclòs per no presentació o falsedat en la documentació, el tribunal podrà proposar addicionalment la inclusió, en el mateix nombre dels exclosos a aquells que havent superat les proves estiguen fora pel límit establit en la base primera.
  
Quinze. Nomenament i presa de possessió
  
Torn lliure.
  
Superat el curs teoricopràctic, l'IVASP formularà proposta de nomenament a l'Alcaldia. Els aspirants que no superen el curs teoricopràctic, podran incorporar-se al curs immediatament posterior. No obstant, cessaran com a funcionaris en pràctiques i podran ser nomenats de nou quan s'incorporen al següent curs. De no superar aquest segon, quedaran definitivament decaiguts en el seu dret de reserva de plaça.
  
Els aspirants que superen el curs teoricopràctic, prèvia presentació de la documentació exigida, seran nomenats funcionaris de carrera i hauran de prendre possessió del càrrec en el termini de 30 dies, a comptar a partir del següent a aquell en que els siga notificat el nomenament.
  
Torn de mobilitat.
  
Presentada la documentació exigida i efectuat el nomenament com a policia local de l'Ajuntament de Benifaió, l'aspirant proposat haurà de prendre possessió del lloc de treball en el termini d'un mes a partir del dia següent al del nomenament. El cessament en la Corporació de la qual es provinent s'haurà d'efectuar dins dels tres dies hàbils següents a la data de nomenament.
  
El còmput del termini per al cessament s'iniciarà quan finalitzen els permisos o llicències que, en el seu cas, hagen segut concedits als interessats. El policia local que haja segut nomenat estarà obligat a donar trasllat per escrit de dits permisos o llicències a l'Ajuntament de Benifaió, i aquest podrà acordar la suspensió del seu gaudiment. L'Ajuntament de procedència del policia local podrà prorrogar el seu cessament, per necessitats del serveis, per un període de temps no superior a vint dies hàbils, comunicant dita prorroga a l'Ajuntament de Benifaió.
  
Setze. Incidències
  
El tribunal queda facultat per a resoldre els dubtes que es presenten i prendre els acords necessaris per al bon ordre del procés selectiu en tot allò no previst en les presents bases.
  
Disset. Normativa i recursos
  
La convocatòria es regirà en allò no previst per aquestes bases per allò establit en la Llei 7/1985, de 2 d'abril; Reial Decret Legislatiu 781/1986, de 18 d'abril; Llei 30/1984, de 2 d'agost de Mesures per a la reforma de la Funció Pública y les seues modificacions posteriors; Llei 2/1990, de 4 d'abril, de Coordinació de les Policies Locals de la Comunitat Valenciana; Decret 152/1991, de 29 d'agost, del Consell de la Generalitat Valenciana i Ordre del conseller d'Administració Pública que la desenvolupa, de 9 de setembre de 1991; Ordre de 5 de desembre de 1994, de la Conselleria d'Administració Pública i Ordres de 22 de desembre de 1997 i 20 de gener de 1998 que la modifiquen; Decret Legislatiu de 24 d'octubre de 1995, pel que s'aprova el text refós de la Llei de Funció Pública Valenciana; Reial Decret 896/1991, de 7 de juny; Decret 69/1986, de 2 de juny del Consell de la Generalitat Valenciana, i altres disposicions legals vigents en la matèria. La convocatòria, bases, actes administratius que es deriven d'ella i de l'actuació del tribunal podran ser impugnats pels interessats en els casos, formes i terminis establits en la Llei de Règim Jurídic de les Administracions Públiques i del Procediment Administratiu Comú.
  
Divuit. Publicitat
  
L'anunci de la present convocatòria es publicarà en el Butlletí Oficial de la Província, Diari Oficial de la Generalitat Valenciana i al tauler d'anuncis municipal.
  
Annex I
  
Contingut de les proves psicotècniques
  
El contingut de les proves psicotècniques, d'acord amb allò establit en l'Ordre de 5 de desembre de 1994, es el següent:
  
I. Aptituds mentals.
  
Raonament verbal.
  
Raonament abstracte.
  
Rapidesa i precisió perceptiva.
  
Atenció i Resistència a la fatiga.
  
Agilitat Mental.
  
Memòria visual.
  
II. Personalitat.
  
Sentit de la disciplina i de l'autoritat.
  
Sentit de la iniciativa.
  
Seguretat en si mateix. Fermesa personal.
  
Capacitat pràctica i realista.
  
Desenvolupament de conductes cooperatives.
  
Capacitat d'integració en el grup.
  
Autocontrol dels impulsos i emocions.
  
Serenitat.
  
Capacitat empàtica i de maneig de la relació interpersonal.
  
Neutralitat efectiva en l'exercici professional.
  
Capacitat d'automotivació.
  
Característiques del test aptitudinal. Puntuacions decils.
  
Nivells uniformes. Torn lliure:
  
Raonament verbal, 4.
  
Raonament abstracte, 3,5.
  
Rapidesa i precisió perceptiva, 4.
  
Atenció i resistència a la fatiga, 4.
  
Agilitat mental, 3,5.
  
Memòria visual, 4.
  
Nivells uniformes. Torn de mobilitat:
  
Raonament verbal, 3,5.
  
Raonament abstracte, 3.
  
Rapidesa i precisió perceptiva, 3,5.
  
Atenció i resistència a la fatiga, 3,5.
  
Agilitat mental, 3.
  
Memòria visual, 3,5.
  
Característiques del test actitudinal.
  
Característiques de la valoració actitudinal per a l'avaluació de les proves actitudinals. Són factors preferents a tindre en compte, d'acord amb l'ordre d'importància que a continuació s'expressa, els següents:
  
1. Autocontrol.
  
2. Serenitat.
  
3. Capacitat empàtica i maneig de les relacions interpersonals.
  
4. Sentit de la disciplina i de l'autoritat.
  
5. Desenvolupament de conductes corporatives i capacitat d'integració.
  
6. Seguretat i fermesa personal.
  
7. Sentit de la iniciativa.
  
8. Neutralitat professional.
  
9. Qualssevol altres d'anàloga significació als abans referenciats.
  
A més , deurà realitzar-se un anàlisi global de l'estructura de la personalitat, i en el seu cas de no ajustar-se al perfil establit, si el tècnic i Tribunal ho consideren oportú abans de l'eliminació de l'opositor, dites proves hauran de contrastar-se mitjançant entrevista.
  
La qualificació dels exercicis psicotècnics serà d'apte o no apte, i l'aspirant haurà de superar-hi com a mínim, en el cas de factors aptitudinals 4 dels 6 factors a mesurar, i hauran de superar en tots els casos el factor d'agilitat mental.
  
Annex II
  
Quadre d'exclusions mèdiques.
  
Aplicable al torn lliure
  
1. Obesitat o primor superior al 25 % del pes ideal, calculat segons la fórmula PI=0,75 (talla en cm. 150) + 50, en aquells aspirant de complexió atlètica s'acceptarà un 40 % d'excés de la solució resultant d'aplicar la fórmula anterior.
  
2. Ull i visió.
  
2.1. Agudesa visual sense correcció inferior als dos terços de la visió normal en ambdós ulls.
  
2.2. Despreniment de retina.
  
2.3. Estrabisme.
  
2.4. Hemianòpsies.
  
2.5. Discromatòpsies.
  
2.6. Qualsevol altre procés patològic que, a juí del tribunal mèdic dificulte de manera important l'agudesa visual.
  
3. Oït i audició.
  
Agudesa auditiva que supose una pèrdua entre 1000 i 3000 hertzs a 35 decibels o de 4000 hetzs a 45 decibels.
  
4. Aparell locomotor.
  
Alteracions de l'aparell que limiten o dificulten el desenvolupament del seu treball, o que puga agreujar-se a juí del tribunal mèdic, amb el desenvolupament del lloc de treball (patologia òssia d'extremitats, retraccions o limitacions funcionals de causa muscular o articular, defecte de columna vertebral i altres processos ossis, musculars i articulars).
  
5. Aparell digestiu.
  
Qualsevol procés digestiu que, a juí del tribunal metge, dificulte el desenvolupament del lloc de treball.
  
6. Aparell cardiovascular.
  
Hipertensió arterial de qualsevol causa, no tenint que sobrepassar les xifres en repòs els 160 mn/hg en pressió sistòlica, i els 90 mn/hg en pressió diastòlica; varius o insuficiència venosa perifèrica, així com, qualsevol altra patologia o lesió vascular que, a juí, del tribunal mèdic puga limitar el desenvolupament del lloc de treball.
  
A juí del tribunal mèdic, es podrà repetir la prova quan concórreguen circumstàncies que així ho aconsellen.
  
7. Aparell respiratori.
  
L'asma bronquial, la broncopatia obstructiva, el pneumotòrax espontani ( en més d'una ocasió), la tuberculosi pulmonar activa i altres processos de l'aparell respiratori, que dificulten el desenvolupament del treball.
  
8. Sistema nerviós.
  
Epilèpsia, depressió, psicosi, tremolor de qualsevol causa, alcoholisme, toxicomanies i altres processos patològics que dificulten el desenvolupament de la seua funció.
  
9. Pell i faneres.
  
Cicatrius que produesquen limitacions funcionals i altres processos que dificulten o limiten el desenvolupament de la seua funció.
  
10. Altres processos patològics.
  
Diabetis, malalties transmissibles en activitat, malalties immunològiques sistemàtiques, intoxicacions cròniques, hemopaties greus i qualsevol altre procés que, a juí del tribunal metge, limite o incapacite per al desenvolupament del seu treball.
  
Aplicable al torn de mobilitat.
  
1. Obesitat o primor manifesta que dificulten o incapaciten per al desenvolupament del lloc de treball.
  
2. Ull i visió.
  
2.1. Agudesa visual amb o sense correcció inferior als dos terços de la visió normal en ambdós ulls.
  
2.2. Hemianòpsia completa i absoluta.
  
3. Oïda i audició.
  
Agudesa auditiva que supose una pèrdua entre 1000 i 3000 hetzs a 35 decibels o 6000 hertzs a 45 decibels.
  
4. Aparell locomotor.
  
Qualsevol patologia òssia de les extremitats que produesca retraccions o limitacions funcionals de causa muscular o articular.
  
5. Aparell cardiovascular.
  
Hipertensió arterial mal controlada, no tenint que sobrepassar les xifres en repòs i en repetició de 170 mn /hg en pressió sistòlica, i els 95 mn/hg en pressió diastòlica; a juí del tribunal mèdic, es podrà repetir la prova quan concórreguen circumstàncies que així ho aconsellen.
  
Varius ulceroses. Tromboflebitis. Insuficiències cardíaques severes. Hipertròfia ventricular esquerra descompensada. Infart de repetició.
  
6. Aparell respiratori.
  
La bronquiopatia crònica obstructiva. El pneumotòrax espontani (en més d'una ocasió).
  
7. Sistema nerviós.
  
Epilèpsia, alcoholisme i toxicomanies.
  
8. Pell i faneres.
  
Cicatrius que produesquen limitacions funcionals.
  
9. Altres processos patològiques.
  
Malalties immunològiques sistemàtiques. Intoxicacions cròniques. Hemopaties greus.
  
Annex III
  
Temari de l'oposició lliure
  
Grup primer. Dret polític i administratiu.
  
Tema 1. Organització política de l'Estat espanyol. Classe i forma d'Estat. Organització territorial de l'Estat. La Corona. Poder executiu. Poder judicial. Relacions entre el Govern i les Corts Generals.
  
Tema 2. La Constitució espanyola. El sistema constitucional. La Constitució espanyola de 1978. Principis generals. El Tribunal Constitucional.
  
Tema 3. Les Corts Generals. Les Cambres. La funció legislativa. L'Administració de Justícia.
  
Tema 4. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.
  
Tema 5. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de Justícia. Administració local.
  
Economia i hisenda.
  
Tema 6. Administració local. Caràcter natural de l'administració local. L'Administració local com a instrument de descentralització. L'Administració local en la Constitució de 1978. Entitats que comprenen l'administració local.
  
Tema 7. El Dret Administratiu: fons. La Llei. Normes no parlamentàries equiparades a la llei. El reglament, concepte i classes. El procediment administratiu.
  
Grup segon. Règim local i policia.
  
Tema 8. El municipi, òrgans unipersonals de govern. L'Alcalde. Els tinents de l'Alcalde. Els regidors.
  
Tema 9. El municipi, òrgans col·legiats de govern. L'Ajuntament Ple. La Comissió de Govern. Òrgans consultius i participatius. Les comissions informatives.
  
Tema 10. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de forces i cossos. Policia governativa i judicial.
  
Tema 11. La policia local, conceptes previs. Missions i objectius. Estructura orgànica i funcional.
  
Tema 12. El binomi policia local-ciutadà, conceptes previs. Relació i finalitat. Suports ètics. Normes d'actuació.
  
Tema 13. Ordenament legislatiu de la policia local: Llei Orgànica de Forces i Cossos de Seguretat. Principis bàsics d'actuació. Disposicions estatutàries comunes. Règim disciplinari.
  
Tema 14. Llei de la Generalitat Valenciana de Coordinació de Policia Locals de la Comunitat Valenciana. Disposicions generals de la coordinació de les policies locals. De l'estructura i organització. De la selecció, promoció i mobilitat. Dels drets i deures. L'Institut Valencià de Seguretat Pública.
  
Grup tercer. Dret penal i policia administrativa.
  
Tema 15. El Codi Penal. Concepte de delicte i falta. Graus d'execució de delicte. Accions i omissions. Frau i culpa. Autors, còmplices encobridors.
  
Tema 16. Classes de faltes. Contra els interessos generals de les poblacions, contra les persones i contra la propietat.
  
Tema 17. Classes de delictes. Contra les persones, contra la llibertat i l'honestedat, i contra la propietat.
  
Tema 18. Obligacions i competències dels Ajuntaments. Les ordenances municipals. Els bans de l'Alcaldia.
  
Tema 19. Ordenances municipals: concepte i classes. Infraccions. Potestat sancionadora. Principis infraccions a bans i ordenances. Procediment sancionador.
  
Grup quart. Tràfic i seguretat vial.
  
Tema 20. Text articulat de la Llei de Bases 18/1989. Tipificació de les principals infraccions. Infraccions de trànsit que constituesquen delicte. Procediment sancionador. Competències municipals.
  
Tema 21. Reglaments que pugen sorgir del desenvolupament de la Llei de Bases sobre Trànsit i Circulació de Vehicles a Motor i Seguretat Vial.
  
Tema 22. El trànsit vial: introducció. Vies, vehicles i conductors. Les condicions tècniques del vehicle. Classes de transport.
  
Tema 23. El transport: servei públic de viatgers i servei públic de mercaderies o mixtos. El servei privat, mercaderies perilloses. Condicions tècniques i consideracions tècniques del vehicle de transports i altres requisits principals.
  
Tema 24. Els accidents de trànsit: concepte i consideracions prèvies. Les seues causes. Classes i fases.
  
Grup quint. Municipi de Benifaió.
  
Tema 25. Història del Municipi de Benifaió. Costums i tradicions. Principals activitats que es desenvolupen.
  
Tema 26. El terme municipal de Benifaió. Partides i paratges. Principals carrers de la població. Carreteres i camins veïnals. Línies de ferrocarril.
  
Tema 27. La llista de carrers del nucli urbà de Benifaió. Ubicació d'edificis i dependències municipals, establiments públics, places i centres docents i altres institucions i serveis d'utilitat pública.
  
Annex IV
  
Barem de mèrits en el concurs del torn de mobilitat
  
1. Titulació acadèmica.
  
Fins un màxim de 15 punts.
  
Es valoraran les titulacions acreditades pels concursants que siguen superior a les exigides per accedir a l'escala bàsica dels cossos de policia local de la Comunitat Valenciana, conforme a la següent escala:
  
Doctor: 10 punts.
  
Llicenciat o equivalent: 8 punts.
  
Diplomat universitari o equivalent: 7 punts.
  
Diplomat en criminologia: 7 punts.
  
Batxillerat, Formació Professional de 2n grau: 5 punts.
  
Superació de les proves d'accés a la Universitat per a majors de 25 anys o equivalent: 5 punts.
  
No es valoraran com a mèrits aquelles titulacions que figuren com a requisit per a la provisió del lloc de treball, ni aquelles que siguen imprescindibles per a la consecució d'altres a nivell superior. En la puntuació d'accés a la Universitat tan sols se'n computarà una. La possessió del títol de batxillerat o formació professional de 2n grau, exclourà la valoració de les proves d'accés a la Universitat per a majors de 25 anys.
  
2. Grau Personal.
  
S'adjudicarà un màxim de 3 punts per la possessió d'un determinat grau personal, consolidat dins de la carrera administrativa, de la següent forma:
  
Per posseir un grau personal superior al nivell del lloc sol·licitat: 3 punts.
  
Per posseir un grau personal igual al nivell del lloc sol·licitat: 2 punts.
  
Per posseir un grau personal inferior del lloc sol·licitat: 1 punt.
  
3. Antiguitat.
  
Fins un màxim de 20 punts.
  
Per cada any d'antiguitat en la mateixa escala i categoria de la policia local o superior: 1,50 punts.
  
Per cada any complet d'antiguitat en categoria inferior de la Policia Local: 1,25 punts.
  
Per cada any complet d'antiguitat prestat en altres forces i cossos de seguretat: 0,50 punts per any complet, fins un màxim de 10 punts.
  
Per cada any complet d'antiguitat prestat en qualsevol Administració Pública: 0,25 punts per any complet, fins un màxim de 10 punts.
  
4. Altres mèrits.
  
Fins un màxim de 15 punts.
  
Coneixement del valencià acreditat amb el certificat de la Junta Qualificadora de Coneixements de Valencià:
  
Certificat de coneixement oral: 0,75 punts.
  
Certificat de grau elemental: 1,25 punts.
  
Certificat de grau mitjà: 2,50 punts.
  
Certificat de grau superior: 3,00 punts.
  
Coneixement d'un o més idiomes acreditats documentalment, mitjançant la certificació expedida per la Facultat o Escola Oficial reconeguda, 3 punts de cada un. La superació dels distints cursos complets que conformen els estudis oficials de les distintes facultats o escoles oficials es valorarà a raó de 0,60 punts per curs complet.
  
5. Cursos organitzats per l'IVASP o organismes anàlegs.
  
Fins un màxim de 30 punts.
  
- Per realització de cursos organitzats per l'VASP o homologats, s'ajustarà al següent barem:
  
 Diploma Certificat Certif. aprof.
  
Nombre d'hores d'assistència d'aprofitam. excel.lent
  
De 20 a 50 h 0,5 1 2
  
De 51 a 100 h 1 2 4
  
De 101 a 150 h 2 3 6
  
De 151 a 200 h 3 4 8
  
De 201 a 250 h 4 5 10
  
Més de 250 h 5 7 14
  
- Quan es tracte de cursos de duració superior a la mínima dita abans, la puntuació d'aquestos vindrà donada per la suma del còmput d'hores i/o assistència. En cas d' haver impartit hores com a professor en els cursos, es puntuaran amb el barem corresponent al certificat d'aprofitament i sense superar per aquest concepte el màxim de 10 punts.
  
El cursos organitzats i impartits per l'IVASP realitzats amb anterioritat a la data d'entrada en vigor de la resolució de la Direcció General d'Interior de 24 de març de 1995, sobre cursos de formació impartits per l'IVASP ( 10 d'abril de 1995), així com els realitzats pel Ministeri d'Interior, o altres organismes anàlegs, escoles de policia de les corporacions locals i de comunitats autònomes, ambdues expressament reconegudes per l'IVASP, es valoraran en tot cas amb la puntuació corresponent al diploma d'assistència.
  
Els cursos bàsics de formació inicial i els cursos de capacitació no seran objecte de puntuació.
  
Els cursos de dispensa en un grau del requisit de titulació, es puntuaran com a cursos amb el diploma d'assistència. No seran puntuables si ja es tingueren en compte a efectes de la titulació acadèmica per a promoció interna.
  
6. Premis, distincions i condecoracions.
  
Fins un màxim de 10 punts.
  
Per estar en possessió de la Placa Col·lectiva al Mèrit Policial de la Generalitat Valenciana: 1 punt.
  
Per estar en possessió de la Placa Individual al Mèrit Policial de la Generalitat Valenciana: 3 punts.
  
Per estar en possessió de la Medalla al Mèrit Policial de la Generalitat Valenciana: 2 punts.
  
Per ser objecte de felicitació o menció col·lectiva pel director general de la conselleria competent en matèria de Policia Local: 1 punto per cada una d'elles.
  
Per condecoracions concedides per altres administracions públiques com a reconeixement a la lloable, extraordinària i meritòria actuació policial a títol individual: 0,50 punts per cada un d'ells. Si la condecoració és concedida a títol col·lectiu, la puntuació serà de 0,25 punts per cada un d'ells.
  
Per premis, distincions, felicitacions o mencions concedides per altres administracions públiques com a reconeixement a la lloable, extraordinària i meritòria actuació policial a títol individual: 0,25 punts per cada un d'ells.
  
7. Altres mèrits.
  
Es valoraran els coneixements en administració i gestió de recursos humans i informàtica, títols de socorrista aquàtic, primers auxilis, cursos de submarinisme, arts marcials, defensa personal, felicitacions, així com els cursos inclosos en el pla de formació contínua i altres degudament acreditats i no valorats en els anteriors apartats, tots ells lliurement apreciats pel tribunal qualificador, fins un màxim de 0,25 punts per mèrits acreditats.
  
La intervenció com a ponent en conferències i seminaris relacionats amb l'activitat policial, i reconeguts per l'IVASP, es valoraran fins un màxim de 0,50 punts.
  
Les publicacions relacionades amb l'activitat policial es valoraran fins un màxim de 0,75 punts per cada una d'elles.
  
8. Proves i entrevista personal.
  
Es realitzarà davant el Tribunal qualificador, i es valorarà fins un màxim de 10 punts amb el contingut i puntuació que s'assenyala:
  
Coneixements del terme municipal, llista de carrers, serveis, institucions, organització i administració municipal, i altres de particular per a la població local de l'Ajuntament de Benifaió, s'acreditaran mitjançant la superació d'una prova objectiva consistent en un màxim de 50 i un mínim de 25 preguntes amb respostes alternatives. La valoració d'aquesta prova serà de 6 punts.
  
Entrevista personal. Es valorarà i comprovarà l'aptitud, eficàcia, iniciativa i experiència professional del concursant en activitats anteriors, amb un màxim de 4 punts.
  
Únicament seran citats per a celebrar la prova i entrevista mitjançant la convocatòria corresponent i amb la menció expressa de les puntuacions aconseguides, aquells aspirants, la puntuació dels quals sumats els mèrits amb el màxim possible de l'entrevista arriben com a mínim a 20 punts.